Да гэтай вясковай хаткі, на аснове якой пасля будзе дабудавана шыкоўная аграсядзіба мужа і жонкі Маслоўскіх (на здымку), прыкіпелі абое, але найперш Вячаслаў Мікалаевіч. Так, прыбудаваны новыя пакоі, зроблены якасны і сучасны рамонт унутры памяшкання. Вячаслаў, які, як вядома, майстар на ўсе рукі і ведае толк у рабоце з дрэвам і металам, пабудаваў арыгінальныя ложкі, а таксама альтанкі, арэлі, сталы… Можна сказаць, выстаўка для тых, хто хоча пазнаёміцца з народнымі промысламі. Далей – болей. Абсталявана сучасная лазня, з’явіліся спальныя пакоі, санвузел і душавыя, даведзена да ладу кухня з усімі патрэбнымі і сучаснымі атрыбутамі, тут ёсць і тэлевізар, і канапы, музыкальны цэнтр. Сапраўдным гаспадаром выглядае більярд.